Stephen Rotluanga

Stephen Rotluanga (Aizawl, Mizoram, 1952ko ekainaren 8a) indiar elizgizon katolikoa da, Gurutze Santuaren kongregazioko kidea. 2001etik aurrera Aizawleko apezpikua da.

 Bizitza 
Stephen Rotluanga Aizawlen jaio zen 1952ko ekainaren 8an. Lehen hezkuntzako ikasketak jaioterrian egin ondoren, Gurutze Santuaren Kongregazioan sartu zen eta 1975eko maiatzaren 30ean betiko botoak eman zituen. Filosofia eta Teologia ikasi zituen Jnana Deepa Vidyapeethen, Punen, 1974tik 1981era, eta 1981eko abenduaren 13an apaiztu zen Aizawlen.

Apaiz-ordenazioa jaso ondoren, honako kargu hauek bete zituen: Champhaiko elizako bikarioa (1982tik 1985era); Champhaiko parrokoa eta Zoram Gazte Mugimendu Katolikoko animatzailea. Bitartean, Komunikazioak ikasi zituen Bombayn (1985etik 1994ra); Gazteria, Liturgia eta Pastoraltza Aholkularitza Bangaloren, Gizarte Komunikazioa Kalkutan eta Arte Bisualak eta Ederrak Toronton eta Florentzian (1994tik 1999ra).

2001eko urriaren 2an, Joan Paulo II.a aita santuak Aizawleko apezpiku izendatu zuen. Hurrengo urteko otsailaren 2an apezpiku-ordenazioa jaso zuen Charles Asa Schleck artzapezpikuaren eskutik, kontsakratzailekideak Dominic Jala eta Lumen Monteiro izanik. Mizo jatorriko lehen apezpiku katoliko bihurtu zen. 

Apezpiku izateaz gain, artista ere bada, eta bere lanak erabiltzen ditu ebanjelizazioan. «Indiako apezpiku marrazkilaria» bezala ezaguna da.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Joan Paulo II.ak izendatutako apezpikuak
Kategoria:Indiako artistak
Kategoria:Marrazkilariak
Kategoria:XX. mendeko indiarrak
Kategoria:XXI. mendeko indiarrak